[{"text_idx": "#000003", "text": "Band pync o ardal Y Barri ym Mro Morgannwg ydyn nhw, ac maen nhw hefyd yn cael eu hadnabod yn Saesneg fel Lost in Chemistry."}, {"text_idx": "#000005", "text": "Roedd 15 band wedi cystadlu yn rownd gyntaf y gystadleuaeth, fu'n cael ei chynnal dros dair noson - yng Nghaernarfon, Caerdydd a Llanelli - ym mis Mai."}, {"text_idx": "#000009", "text": "Yn y gorffennol, mae dwy gystadleuaeth wedi eu cynnal - un gan C2 Radio Cymru a Mentrau Iaith Cymru ac un arall gan yr Eisteddfod."}, {"text_idx": "#000010", "text": "Eleni fe gafodd y ddwy gystadleuaeth eu huno a chafodd y digwyddiad ei drefnu ar y cyd gan Radio Cymru, Mentrau Iaith Cymru a'r Eisteddfod."}, {"text_idx": "#000011", "text": "Bydd yr enillwyr nawr yn cael y cyfle i chwarae ym Maes B nos Sadwrn, perfformio sesiwn ar C2 Radio Cymru, ynghyd a\u0302 chael eu ffilmio ar gyfer rhaglen Ochr 1, S4C a'u cynnwys yng nghylchgrawn Y Selar."}, {"text_idx": "#000013", "text": "Roedd gwobr arall o \u00a3100 ar gael i'r cerddor gorau yn y gystadleuaeth, ac fe aeth y wobr i Sio\u0302n Gwilym, drymiwr y band Terfysg."}]